
ELŐTERJESZTÉS
Az önkormányzati intézményekben fizetendő térítési díjak megállapításáról szóló önkormányzati rendelethez
A bölcsődei ellátásért fizetendő térítési díjak megállapításának szabályait a gyermekek védelméről és a gyámügyi igazgatásról szóló 1997. évi XXXI. törvény, a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII. 29.) Kormányrendelet határozza meg.
A fenti jogszabályok 2012. január 1-től hatályos rendelkezései az alábbi lényeges változásokat tartalmazzák a bölcsődei térítési díjjal kapcsolatban.
-  az étkeztetési térítési díj mellett a gyermekek gondozásáért is állapítható meg térítési díj,

- az intézményi térítési díjat külön kell meghatározni a gyermekétkeztetésre és a gyermekek gondozására,

- az étkeztetés intézményi térítési díja az élelmezési nyersanyagköltség általános forgalmi adóval növelt összege, megállapításánál már nem vehető figyelembe a rezsi költség, 
- a gondozás intézményi térítési díja az élelmezés nyersanyagköltségével csökkentett szolgáltatási önköltség és a normatív állami hozzájárulás különbözete,
- az intézményi és a személyi térítési díjat is ellátási napra vetítve kell megállapítani,

- a személyi térítési díjat a család havi rendszeres jövedelemének százalékos arányában kell megállapítani, (étkeztetésben 20 %, étkeztetés és gondozás esetén 25 % maximum) 
Bölcsődei étkeztetés 
A gyermekétkeztetés intézményi térítési díját a  38/2011. (XII. 16.) számú önkormányzati rendeletben határozta meg a képviselő testület. A rendeletben megállapított bölcsődei ellátás- reggeli, tízórai, ebéd, uzsonna - intézményi térítési díja a nyersanyagnormát határozza meg  288.-Ft+ÁFA összegben, azaz 366.-Ft/fő/nap.
A személyi térítési díj megállapításánál a gyermek családjában az egy főre jutó rendszeres havi jövedelmet kell figyelembe venni. Az étkeztetés esetén a személyi térítési díj összege nem haladhatja meg a család egy főre jutó rendszeres havi jövedelmének 20%-át. 
Az új szabályozás nem érinti az alanyi jogon étkeztetési térítési díj mentességben, vagy kedvezményben részesülő családokat. Annak a családnak, ahol az  gyermek rendszeres gyermekvédelmi kedvezményre jogosult, változatlanul ingyenes a bölcsődében biztosított ékeztetés,valamint továbbra is  50 %-os normatív kedvezményben részesülnek a három vagy több gyermeket, illetve a tartósan beteg vagy fogyatékos gyermeket nevelő családok. 
Bölcsődei gondozási díj

A bölcsődei számított intézményi gondozási díj az élelmezés nyersanyagköltségével csökkentett szolgáltatási önköltség és a normatív állami hozzájárulás különbözete. Az élelmezés nyersanyagköltség meghatározásakor az általános forgalmi adóval növelt összeget kell figyelembe venni. 
Nem kérhető a bölcsődében gondozásért térítési díj a rendszeres gyermekvédelmi kedvezményben részesülő, a tartósan beteg vagy fogyatékos, valamint a három, vagy több gyermeket nevelő családok esetében.
A bölcsődében alkalmazandó intézményi térítési díj mértéke és a számított térítési díj mértéke, valamint kalkulációja:
	Megnevezés
	Összeg

	2012. évi szolgáltatási önköltség
	21691
	e forint

	   ebből: személyi juttatások
	11945
	e forint

	               munkaadókat terhelő járulékok
	4133
	e forint

	               dologi kiadások
	5613
	e forint

	 
	 
	 

	2012. évi normatív állami hozzájárulás összege
	9534
	e forint

	 
	 
	 

	Önköltség és normatív állami hozzájárulás különbsége /önkormányzati támogatás/
	12157
	e forint

	 
	 
	 

	Ellátottak száma: /tervezett kihasználtság szerint/
	19
	fő

	 
	 
	 

	Egy ellátottra jutó önköltség és normatív állami hozzájárulás különbsége egy évre
	640.000
	forint

	 
	 
	 

	Számított intézményi térítési díj egy ellátottra jutó havi összege:
	53.000
	forint

	Számított intézményi térítési díj egy ellátottra jutó napi összege:
	2 400
	forint

	 
	 
	 


Tekintettel a szülők teherbíró képességére, valamint arra, hogy a bölcsőde önkormányzati támogatásával segítjük a kisgyermekes családok a letelepedését, itt maradását, és lehetőséget adjunk akár a GYES melletti munkavégzésre,  a gondozás intézményi térítési díját  0 Ft/nap összegben javaslom meghatározni.
Kérem a Tisztelt Képviselő-testületet, hogy a rendelet-tervezetet fogadja el.

